CELEX: 62020TN0522
Language: et
Date: 2020-08-11 00:00:00
Title: Kohtuasi T-522/20: 11. augustil 2020 esitatud hagi – Carpatair versus komisjon

9.11.2020   
            
            
               ET
            
            
               Euroopa Liidu Teataja
            
            
               C 378/37
            
         
      11. augustil 2020 esitatud hagi – Carpatair versus komisjon
      (Kohtuasi T-522/20)
      (2020/C 378/47)
      Kohtumenetluse keel: inglise
      
         Pooled
      
      
         Hageja: Carpatair SA (Timiş, Rumeenia) (esindajad: advokaadid J. Rivas Andrés ja A. Manzaneque Valverde)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni otsus riigiabi SA.31662 – C/2011 (ex NN/2011) kohta, mida Rumeenia andis Timisoara rahvusvahelisele lennujaamale – Wizz Air;
               
            
                  —
               
               
                  mõista hageja kohtukulud välja Euroopa Komisjonilt.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et vaidlustatud otsuses on ilmselgelt rikutud õigusnormi 2010. aasta lennundusteabe kogumiku (AIP) valikulisuse osas.
                  
                              —
                           
                           
                              Nagu Rumeenia kohtud nõustusid, oli 2010. aasta lennundusteabe kogumikus sisalduvate allahindluste näol tegemist Wizz Airile Timisoara lennujaamas antava riigiabiga.
                           
                        
            
                  2.
               
               
                  Teine väide, et tegemist on ilmse hindamisveaga ja rikutud on õigusnormi seoses järeldusega, et lennujaama käitaja ja Wizz Airi vaheliste kokkulepetega ei antud viimasele alusetut eelist.
                  
                              —
                           
                           
                              Esiteks ei olnud lennujaama käitaja tegevus võrreldav turumajanduse tingimustes tegutseva eraettevõtja tegevusega. Teiseks, komisjon on vääralt hinnanud kokkuleppeid kui eraldiseisvaid fakte ja jätnud arvestamata asjaolud, mis on turumajanduse tingimustes tegutseva ettevõtja kriteeriumile vastamiseks olulise tähtsusega. Kokkulepete sõlmimise ajal prognoositavate arengute tagajärg oli see, et keskpikas perspektiivis ei olnud need lennujaama käitaja jaoks kasumlikud.
                           
                        
            
                  3.
               
               
                  Kolmas väide, et rikutud on õigusnormi seeläbi, et komisjon rikkus oma hoolsuskohustust seoses hageja väitega hinnapõhise diskrimineerimise kohta Timisoara lennujaamas.
               
            
                  4.
               
               
                  Neljas väide, et vaidlustatud otsusega on rikutud õigusnormi, kuna selles jäeti tähelepanuta Wizz Airile madalamate lennundusjulgestustasude kaudu antud riigiabi.